open-index/open-wikipedia-markdown huggingface dataset:
Βενιγκάσα

Η **βενιγκάσα** (επιστημονική-λατινική ονομασία *Benincasa*) είναι γένος δικοτυλήδονων τροπικών φυτών της οικογένειας κολοκυνθοειδή, που περιλαμβάνει μόνο δύο είδη, αμφότερα ιθαγενή της Ινδικής υποηπείρου, της Ινδοκίνας, της Ινδονησίας και της Αυστραλασίας, τα εξής:

* *Benincasa fistulosa* (Stocks) H.Schaef. & S.S.Renner, κοινώς τίντα
* *Benincasa hispida* (Thunb.) Cogn., κοινώς λευκοκολοκυθιά ή σταχτοκολοκυθιά

Οι βενιγκάσες είναι μονοετείς πόες με μαλακά τριχωτά φύλλα και μονήρη κίτρινα άνθη. Καλλεργούνται για τον καρπό τους, ο οποίος μοιάζει γευστικά με το πεπόνι όταν είναι ώριμος.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 263

Κατηγορία:Κολοκυνθοειδή
Toy Story 5

Το ***Toy Story 5*** είναι επερχόμενη Αμερικανική κωμική ταινία κινουμένων σχεδίων σε παραγωγή από την Pixar Animation Studios και διανομή από τη Walt Disney Pictures. Σε σενάριο και σκηνοθεσία από τον Άντριου Στάντον, η ταινία αποτελεί την πέμπτη κύρια προσθήκη της σειράς ταινιών ''Toy Story'' της Pixar και τη συνέχεια του *[[Toy Story 4]]* (2019). Οι Τομ Χανκς, Τιμ Άλεν, Τζόαν Κιούζακ, Τόνι Χέιλ, Μπλέικ Κλαρκ και Τζον Ρατζενμπέργκερ επαναλαμβάνουν τους ρόλους τους από τις προηγούμενες ταινίες, με τους Άννα Φάρις, Έρνι Χάντσον, Κόναν Ο' Μπράιεν και Γκρέτα Λι να προστίθενται στο καστ. 

Ο Άλεν εξέφρασε ενδιαφέρον για μια πέμπτη κύρια ταινία *Toy Story* τον Φεβρουάριο του 2019, και ενώ ο Χανκς είχε δηλώσει πως το *Toy Story 4* θα ήταν η τελευταία ταινία της σειράς, υπήρχε ακόμα μια πιθανότητα να δημιουργηθεί πέμπτη ταινία. Η ανάπτυξη της ταινίας επιβεβαιώθηκε τον Φεβρουάριο του 2023, με τους Χανκς και Άλεν να είναι προγραμματισμένοι να επιστρέψουν. Ο Στάντον ανακοινώθηκε ως σκηνοθέτης τον Ιούνιο του 2024 και δύο μήνες αργότερα επιβεβαιώθηκε ότι είχε αναλάβει και το σενάριο. Είναι η πρώτη κύρια ταινία της σειράς χωρίς την ανάμειξη του συν-δημιουργού Τζον Λάσιτερ, ο οποίος αποχώρησε από την Pixar στα τέλη του 2018.

Το *Toy Story 5* είναι προγραμματισμένο να κυκλοφορήσει στους κινηματογράφους των Ηνωμένων Πολιτείων Αμερικής στις 19 Ιουνίου 2026.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2026
Κατηγορία:Ταινίες κινουμένων σχεδίων του 2026
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες σίκουελ
Κατηγορία:Αμερικανικές κωμικές ταινίες
Κατηγορία:Κωμικές ταινίες κινουμένων σχεδίων
Κατηγορία:Δραματικές κωμικές ταινίες
Κατηγορία:Ταινίες με θέμα την τεχνολογία
Κατηγορία:Ταινίες παραγωγής Pixar
Κατηγορία:Επερχόμενες ταινίες σίκουελ
Κατηγορία:Αμερικανικές 3D ταινίες
Κατηγορία:Αμερικανικές buddy ταινίες
Κατηγορία:Κωμικές buddy ταινίες
Σαν θέλει η νύφη κι ο γαμπρός

Το ***Σαν θέλει η νύφη κι ο γαμπρός*** είναι ασπρόμαυρη ελληνική αισθηματική κωμική ταινία του 1959, σε σκηνοθεσία Φίλιππου Φυλακτού και σενάριο του Δημήτρη Γιαννουκάκη. Πρωταγωνιστούν οι Κούλης Στολίγκας, Γιάννης Αργύρης, Νίκος Φέρμας, Ντόρα Κωστίδου και Κώστας Κούρτης.

Η υπόθεση επικεντρώνεται σε έναν πλούσιο νέο, ο οποίος δοκιμάζει την πίστη και την αφοσίωση της αγαπημένης του, προσποιούμενος τον φτωχό. Ωστόσο όταν πραγματικά χάσει όλη την περιουσία του, κανείς δεν θα πιστέψει ότι κάποτε ήταν πλούσιος.

Η ταινία έκανε πρεμιέρα στις 11 Μαΐου 1959 και προβλήθηκε στους κινηματογράφους «Κοσμοπόλιτ» και «Ριβόλι» της Αθήνας.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1959
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1950
Κατηγορία:Ελληνικές αισθηματικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Φίλιππου Φυλακτού
Νύχτες της Αθήνας

Οι ***Νύχτες της Αθήνας*** είναι ασπρόμαυρη ελληνική κωμική ταινία του 1954, σε σκηνοθεσία Χρήστου Σπέντζου και σενάριο του Μενέλαου Θεοφανίδη. Πρωταγωνιστούν οι Κώστας Χατζηχρήστος, Κούλης Στολίγκας και Καλή Καλό (στο κινηματογραφικό ντεμπούτο της).

Η υπόθεση επικεντρώνεται σε έναν άπειρο εικοσάχρονο άνδρα που καθώς ψάχνει να κάνει μια σχέση βγαίνει ραντεβού με μια όμορφη παντρεμένη γυναίκα και θα βρεθεί αντιμέτωπος με περιέργες καταστάσεις και παρεξηγήσεις.

Η ταινία έκανε πρεμιέρα στις 25 Ιανουαρίου 1954 και προβλήθηκε στους κινηματογράφους «Κοτοπούλη» και «Ρεξ» της Αθήνας καθώς και στο «Αττικόν» της Καβάλας.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1954
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1950
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μενέλαου Θεοφανίδη
Καρλ Βένμπεργκ

Ο **Καρλ Βένμπεργκ** (, 11 Απριλίου 1910 – 12 Μαΐου 1995) ήταν Σουηδός ποιητής, κριτικός της λογοτεχνίας και μεταφραστής.

Γεννήθηκε στον Δήμο Άλβεστα της σουηδικής Κομητείας Κρόνομπεργκ και ήταν γιος ενός γεωργού. Σπούδασε στο Πανεπιστήμιο της Λούνδης και στη Στοκχόλμη, ενώ στη συνέχεια εργάσθηκε ως καθηγητής γλώσσας σε γυμνάσιο της Στοκχόλμης. Η πρώτη ποιητική συλλογή του, το *Hymn och hunger* (= «ύμνος και πείνα»), δημοσιεύθηκε το 1937. Μαζί με τον Έρικ Λίντεγκρεν έγιναν οι πλέον εξέχοντες εκπρόσωποι του σουηδικού λογοτεχνικού κινήματος *fyrtiotalism* τη δεκαετία του 1940. Η ποιητική συλλογή *Halmfackla* (= «δάδα από άχυρο», 1944) τον κατέστησε γνωστό, ενώ η συλλογή *Σταυροδρόμι* τον τοποθέτησε στην πρώτη σειρά των σύγχρονων ποιητών της χώρας του. Συνολικώς δημοσίευσε 20 ποιητικές συλλογές. Η λογοτεχνική κριτική του έγινε κυρίως από τη θέση του συντάκτη πολιτισμού της γνωστής εφημερίδας *[[Aftonbladet]]* από το 1957 έως το 1975, και άσκησε σημαντική επίδραση στον σουηδικό λογοτεχνικό χώρο. Ως μεταφραστής, υπήρξε ο πρώτος που απέδωσε στη σουηδική γλώσσα τα έργα του Κάφκα, όπως τη *Δίκη* το 1945. Μετέφρασε επίσης έργα του Τ.Σ. Έλιοτ και τον *Θάνατο στη Βενετία* του Μαν. Τη δεκαετία του 1970 μετέφρασε και την Αγία Γραφή.

## Παραπομπές


## Πηγές
* Το λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 294

Κατηγορία:Σουηδοί ποιητές
Κατηγορία:Κριτικοί της λογοτεχνίας
Αντάνας Βιενουόλις

Ο **Αντάνας Γιουλιάνοβιτς Ζουκάουσκας** (, , 7 Απριλίου 1882 — 17 Αυγούστου 1957), αργότερα γνωστός με το ψευδώνυμο **Αντάνας Βιενουόλις** (*Antanas Vienuolis*, ρωσ. Венуолис), ήταν Λιθουανός πεζογράφος (από τους γνωστότερους του ρεύματος του ρεαλισμού) και θεατρικός συγγραφέας.

Γεννήθηκε στο χωριό Αζουοζεριάι του Δήμου του Ανικστσιάι, στην τότε Ρωσική Αυτοκρατορία. Οι γονείς του, ο Γιουλιγιόνας Ζουκάουσκας με τη σύζυγό του Ροζαλία Μπαραναουσκάιτε, ήταν αγρότες. Ο Αντάνας ήταν το νεότερο παιδί και ο μοναδικός τους γιος μετά από 5 κόρες. Η οικογένεια στεκόταν καλά οικονομικά, κατέχοντας 250 στρέμματα γης.

Το 1894 ο Αντάνας πήγε στο γυμνάσιο του Ανικστσιάι, όπου όλα τα μαθήματα διδάσκονταν στη ρωσική γλώσσα και εκεί υπήρξε υπόδειγμα μαθητή, ωστόσο το 1895 άρχισε να φοιτά στο εξαίρετο Γυμνάσιο της Λιέπαγια, όπου γνωρίστηκε με τον συγγραφέα Γιόνας Μπιλιούνας. Μετά έζησε χρόνια στον Καύκασο και αργότερα στη Μόσχα.

Τα πρώτα έργα του είχαν χρονογραφικά ή δοκιμιογραφικά στοιχεία (π.χ. «Εντυπώσεις από την Κριμαία», «Μύθοι του Καυκάσου») και αργότερα έγραψε διηγήματα.

Ο λογοτέχνης πέθανε σε ηλικία 75 ετών από οξύ έμφραγμα και τάφηκε στον κήπο του σπιτιού του.

## Παραπομπές


## Πηγές
* Το λήμμα «Βενουόλυ-Ζουκάουσκα Αντανάς Ιουλιάνοβιτς» στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 294

Κατηγορία:Λιθουανοί συγγραφείς
Νικόλ Βεντρέ

Η **Νικόλ Βεντρέ** (, 4 Σεπτεμβρίου 1911 — 20 Νοεμβρίου 1965) ήταν Γαλλίδα δημοσιογράφος, συγγραφέας χρονικογραφημάτων και ελαφρών μυθιστορημάτων, καθώς και τηλεπαρουσιάστρια, που γεννήθηκε και πέθανε στο Παρίσι.

Διακρίθηκε ιδιαιτέρως στο χρονικό, ενώ το πρώτο της μυθιστόρημα (1946) ήταν το *Le Labyrinthe*, κατά τον Gaëtan Picon «un livre charmant, frêle et profond» Από την τηλεόραση έγινε γνωστή στον γαλλικό λαό η φυσιογνωμία και η φωνή της, καθώς και ο χλευαστικός και έντονος τόνος της. Η Βεντρέ ασχολήθηκε και με τον κινηματογράφο «αρχειακού υλικού», γράφοντας σενάρια και σκηνοθετώντας: Στην ταινία της *Παρίσι 1900* χρησιμοποίησε με δημιουργικό μοντάζ παλιά φιλμ και απέδωσε υποδειγματικά την ατμόσφαιρα του παρελθόντος.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8

Κατηγορία:Γάλλοι δημοσιογράφοι
Κατηγορία:Γάλλοι συγγραφείς
Μπορίς Αλεξέγιεβιτς Βεντένσκι

Ο **Μπορίς Αλεξέγιεβιτς Βεντένσκι** (, 7 Απριλίου 1893 — 1 Ιουνίου 1969) ήταν Ρώσος Σοβιετικός φυσικός και πανεπιστημιακός, με συνεισφορά στον χώρο της ραδιοφωνικής τεχνολογίας.

Γεννήθηκε στη Μόσχα, όπου ο πατέρας του, ο Αλεξέι, δίδασκε στη Θεολογική Ακαδημία. Ο Μπορίς φοίτησε στη Φυσικομαθηματική Σχολή του Αυτοκρατορικού Πανεπιστημίου της Μόσχας, όπου ήδη δευτεροετής εργαζόταν στο εργαστήριο του Βλαντίμιρ Αρκάντιεφ και από το 1913 ως βοηθός στο Εργαστήριο Φυσικής, ενώ αμέσως μετά την αποφοίτησή του το 1915 άρχισε να εργάζεται στο εργοστάσιο στρατιωτικών τηλεφώνων πεδίου στη Μόσχα. Το 1916 δημοσίευσε την πρώτη επιστημονική εργασία του. Το 1916-1917 υπηρέτησε τη θητεία του στον ρωσικό στρατό, ενώ από το 1919 εργαζόταν στο εργαστήριο της Κύριας Διευθύνσεως Στρατιωτικών Μηχανικών του Κόκκινου Στρατού και ταυτοχρόνως ως λέκτορας στο Πανεπιστήμιο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 297.

Κατηγορία:Ρώσοι φυσικοί
Κατηγορία:Μέλη της Σοβιετικής Ακαδημίας Επιστημών
Τζάνες Βεντράμος

Ο **Τζάνες Βεντράμος** (16ος αιώνας) ήταν στιχουργός-ποιητής από το Ναύπλιο, πιθανώς από Βενετό πατέρα και Ελληνίδα μητέρα της οικογένειας Μερκούρη-Μπούα.

Ο Βεντράμος ήταν ναυτικός και ασχολούμενος με το εμπόριο ως προς το κυρίως βιοποριστικό επάγγελμα, εγκατεστημένος στο Ναύπλιο. Οι γνώσεις του άλλωστε για τη Λεκάνη της Μεσογείου επιμαρτυρούν ότι είχε επισκεφθεί πολλούς τόπους. Συνέθεσε στιχουργήματα με ηθικό και διδακτικό περιεχόμενο, όπως ήταν η συνήθεια στην εποχή του. Από αυτά ξεχωρίζει αυτό με τίτλο *Ιστορία των γυναικών - των καλών και των κακών* (Βενετία 1549), το μοναδικό σωζόμενο αντίτυπο του οποίου βρίσκεται στη Βαυαρική Κρατική Βιβλιοθήκη στο Μόναχο. Αποτελείται από τρία μέρη και συνολικώς 148 δίστιχα. Μεταγενέστερο είναι το στιχούργημα με τίτλο *Ιστορία φιλαργυρίας μετά της περηφανίας* (Βενετία 1567), διδακτικού χαρακτήρα με νουθεσίες κατά της φιλαργυρίας, αναφέροντας παραδείγματα από την αρχαία ιστορία.

## Παραπομπές


## Πηγές
* Το λήμμα «Βεντράμος Τζάνες» στη *Νέα Ελληνική Εγκυκλοπαίδεια* «Χάρη Πάτση», τόμ. 8

Κατηγορία:Έλληνες στιχουργοί
Κατηγορία:Έλληνες ποιητές
Γερουσία (Τόγκο)

Η Γερουσία (, ) είναι ένα από τα δύο σώματα του διθάλαμου Κοινοβουλίου του Τόγκο, με το άλλο να είναι η Εθνοσυνέλευση.

Η απόφαση για τη σύσταση της Γερουσίας υιοθετήθηκε από την Εθνοσυνέλευση του Τόγκο, στην οποία κυριαρχεί το κόμμα UNIR, στις 8 Μαΐου 2019. Η πρώτη συνεδρίαση της Γερουσίας πραγματοποιήθηκε στις 6 Μαρτίου 2025 στο Palais des Congrès στη Λομέ.

Η Γερουσία έχει 61 μέλη. Το ένα τρίτο των μελών διορίζεται από τον Πρόεδρο του Συμβουλίου του Τόγκο, ενώ τα υπόλοιπα δύο τρίτα εκλέγονται έμμεσα από τις περιφέρειες. Αυτό διασφαλίζει πρόσθετη εκπροσώπηση για τους υποστηρικτές του προέδρου και μειώνει την εκπροσώπηση των αντιπάλων του. Τα μέλη υπηρετούν εξαετή θητεία.

## Ιστορία
Το Σύνταγμα του Τόγκο του 1992 προέβλεπε μια Γερουσία, η οποία ωστόσο δεν σχηματίστηκε ποτέ μέχρι το 2025.

## Πρόεδροι

## Εκλογές 2025
Οι πρώτες εκλογές Γερουσίας διενεργήθηκαν στις 15 Φεβρουαρίου 2025. Η Ένωση για τη Δημοκρατία κέρδισε τις 34 από τις συνολικά 41 έδρες για εκλογή. Οι 20 έδρες διορίστηκαν από τον πρόεδρο, με το σύνολο των εδρών να ανέρχονται σε 61.

## Παραπομπές


Γερουσια
Εθνοσυνέλευση (Τόγκο)

Η **Εθνοσυνέλευση** (Γαλλικά: *Assemblée nationale*, προφορά: /asɑ̃ble nɑsjɔnal/) είναι η κάτω βουλή του Κοινοβουλίου του Τόγκο. Το κοινοβούλιο του Τόγκο είναι δικαμεραλιστικό, αποτελούμενο από την Εθνοσυνέλευση και τη Γερουσία.
## Πρόεδροι της Εθνοσυνέλευσης
Πρόεδροι της Εθνοσυνέλευσης διατέλεσαν οι:

## Παραπομπές


Εθνοσυνελευση
Τογκο
Ολύμπιος

Ο **Ολύμπιος**, λατιν.: *Olympius* (απεβ. το 410/411) ήταν υπουργός τής Δυτικής Ρωμαϊκής Αυτοκρατορίας, στην Αυλή τού Αυτοκράτορα Ονωρίου (βασ. 393–423). Ο Ολύμπιος ενορχήστρωσε την πτώση και την εκτέλεση τού ικανού στρατηγού Στιλίχωνα, ο οποίος ουσιαστικά κυβερνούσε τη Δυτική Ρωμαϊκή Αυτοκρατορία ως αντιβασιλιάς τού Ονωρίου για περισσότερο από δώδεκα χρόνια.

Γερμανικά φύλα εισέβαλαν στην Ιταλία το 405. Ο Ονώριος και η Αυλή κατέφυγαν στη Ραβέννα, τη νέα πρωτεύουσα τής Δυτικής Ρωμαϊκής Αυτοκρατορίας. Ο Στιλίχων νίκησε τούς εισβολείς στα βουνά Φαισούλαι (Φιέζολε) κοντά στη σημερινή Φλωρεντία. Οι Βάνδαλοι, οι Αλανοί και οι Σουηβοί ξεχύθηκαν περνώντας τον Ρήνο στο εσωτερικό τής Γαλατίας, ακολουθούμενοι από Φράγκους, Βουργουνδούς και Αλαμανούς, οι οποίοι εγκαταστάθηκαν μόνιμα στην αριστερή όχθη του Ρήνου. Ο Στιλίχων ξεκίνησε διαπραγματεύσεις με τον Αλάριχο, δίνοντάς του υποσχέσεις για την Ανατολική Ιλλυρία για να εξασφαλίσει τη βοήθειά του. Στη συνέχεια, ο Ρωμαίος στρατηγός Κωνσταντίνος, ο οποίος είχε περάσει από τη Βρετανία, εμφανίστηκε στη Γαλατία και αυτοανακηρύχθηκε "αυτοκράτορας". Οι διαπραγματεύσεις με τον Αλάριχο απέτυχαν, και ο Αλάριχος απαίτησε αποζημίωση 4.000 λιβρών σε χρυσό. Ο Στιλίχων, ο οποίος είχε σώσει δύο φορές την Ιταλία από βαρβαρική εισβολή, θεωρήθηκε ύποπτος από την Αυλή ότι επεξεργαζόταν προδοτικά σχέδια. Ο αδύναμος Ονώριος άκουσε τα υπονοούμενα τού καγκελάριου Ολύμπιου, και προχώρησε στην άμεση εκτέλεση τού Στιλίχωνα και τής οικογένειάς του. 

Μετά την εκτέλεση του Στιλίχωνα, ο Ολύμπιος ώθησε τον Ονώριο να υιοθετήσει μία πιο εχθρική στάση απέναντι στους Γότθους, κυρίως απέναντι στον Αλάριχο Α΄, ο οποίος προηγουμένως συνεργαζόταν με τούς Ρωμαίους. Ο Ολύμπιος, μέσω τού Ονωρίου, ενορχήστρωσε τη σφαγή δεκάδων χιλιάδων συζύγων και παιδιών Γότθων, που υπηρετούσαν στον Ρωμαϊκό στρατό. Στη συνέχεια, περίπου 30.000 Γότθοι στρατιώτες αυτομόλησαν στον Αλάριχο και συμμετείχαν στην πρώτη λεηλασία τής Ρώμης μετά από 800 χρόνια, ένα καθοριστικό γεγονός στην πτώση τής Δυτικής Ρωμαϊκής Αυτοκρατορίας.

Όταν ο Κωνστάντιος, ο οποίος ήταν φίλος και υποστηρικτής τού Στιλίχωνα, έγινε *[[Μάγιστρος του στρατού|μάγιστρος τού στρατού]]* το 410/11, διέταξε τον Ολύμπιο να γδαρθεί μέχρι θανάτου. 

## Δείτε επίσης
* *Αρχαία Ρώμη: Η Άνοδος και η Πτώση μιας Αυτοκρατορίας*

## Αναφορές

Κατηγορία:Ρωμαίοι πολιτικοί
Κατηγορία:Εκτελεσθέντες Αρχαίοι Ρωμαίοι
Κατηγορία:Ρωμαίοι του 5ου αιώνα
Κατηγορία:Δυτική Ρωμαϊκή Αυτοκρατορία
Μάχη της Βερόης (250)

Η **Μάχη της Βερόης**, λατιν.: *Beroe* ήταν μία σύγκρουση κοντά στη Στάρα Ζαγόρα, την αρχαία *Ουλπία Αυγούστα Τραϊάνα*, μεταξύ Ρωμαίων και Γότθων το 250. Οι Ρωμαίοι υπό τον Τραϊανό Δέκιο καταδίωκαν τούς Γότθους, υπό τον Κνίβα, μετά τη νίκη τους στη Μάχη της Νικόπολης προς τον Ίστρο. Μία ενέδρα των Γότθων στη Βέροια οδήγησε σε βαριές ρωμαϊκές απώλειες, και ανάγκασε τον Δέκιο να υποχωρήσει, διασχίζοντας τα Βαλκάνια Όρη προς τη Μοισία. Αυτό επέτρεψε στον Κνίβα να καταλάβει τη Φιλιππούπολη στη Θράκη. 

## Αναφορές

Κατηγορία:Στρατιωτική ιστορία της Βουλγαρίας
Κατηγορία:Μάχες των Γότθων
Μάχη της Τουλούζης (439)

Η **Μάχη της Τουλούζης** διεξήχθη μεταξύ των Βησιγότθων και τής Δυτικής Ρωμαϊκής Αυτοκρατορίας το 439. Έχοντας προηγουμένως νικήσει τούς Βησιγότθους στη Ναρβόνη (νυν Ναρμπόν), ο Ρωμαίος στρατηγός Λιτόριος οδήγησε τον -σε μεγάλο βαθμό Ουννικό- στρατό του εναντίον τής Τουλούζης, τής πρωτεύουσας τού Βησιγοτθικού βασιλείου. Κατά τη διάρκεια τής πολιορκίας, ο Βησιγότθος βασιλιάς Θεοδώριχος Α΄ επιτέθηκε στο ρωμαϊκό στρατόπεδο, και προκάλεσε βαριές απώλειες. Ο Λιτόριος συνελήφθη και εκτελέστηκε. Δεδομένου ότι οι Βησιγότθοι υπέστησαν επίσης βαριές απώλειες, ο Θεοδώριχος σύναψε ειρήνη με τον Ρωμαίο κυβερνήτη Άβιτο.

## Δείτε επίσης
* Μάχη της Τουλούζης (458)

## Πηγές
* 

Κατηγορία:Μάχες ρωμαϊκού στρατού
Πολιορκία της Φιλιππούπολης (250)

Η **πολιορκία της Φιλιππούπολης** διεξήχθη περίπου το 250 μεταξύ Ρώμης και Γότθων, κατά τη διάρκεια των εισβολών τού 249-253 στην θρακική πόλη Φιλιππούπολη, σύγχρονη Πλόβντιβ τής Βουλγαρίας. Ήταν μέρος τής μακροχρόνιας σειράς Γοτθικών Πολέμων.

Οι Γότθοι είχαν επικεφαλής τον βασιλιά Κνίβα, ο οποίος είχε διασχίσει τον Δούναβη το 249 ή το 250 με δύο στρατούς. Ο στρατός του επιτέθηκε ανεπιτυχώς στις Νόβες και τη Νικόπολη την προς Ίστρον, προτού νικήσει τον στρατό τού Αυτοκράτορα Δέκιου στην Αυγούστα Τραϊάνα και κινηθεί προς τη Φιλιππούπολη.

Ο Δέκιος ήταν καθ' οδόν για να ανακουφίσει τη Φιλιππούπολη με ενισχυμένο στρατό, αλλά έφθασε πολύ αργά.

Μετά από μία μακρά πολιορκία, ο Κνίβας νίκησε, αφού η πόλη προδόθηκε από έναν πολίτη.  Ο βασιλιάς στη συνέχεια συμμάχησε με τον κυβερνήτη τής Θράκης, τον Τίτο Ιούλιο Πρίσκο, για να αντιμετωπίσει ξανά τον Ρωμαίο Αυτοκράτορα Δέκιο στην Άβριτο. 

## Αναφορές

## Εξωτερικοί σύνδεσμοι
* Cambridge Ancient History, vol. 12, The Crisis of Empire 193-337

Κατηγορία:Ρωμαϊκή Θράκη
Κατηγορία:Στρατιωτική ιστορία της Βουλγαρίας
Κατηγορία:Μάχες των Γότθων
Κατηγορία:Φιλιππούπολη
Πλωτή Γέφυρα «Αγία Μαύρα» (Λευκάδα)

Η **Πλωτή γέφυρα Λευκάδας** "**Αγία Μαύρα"** είναι μια πλωτή μεταλλική γέφυρα που συνδέει το νησί της Λευκάδας με την ηπειρωτική Ελλάδα και πιό συγκεκριμένα με την απέναντι Ακαρνανική ακτή. 

μικρογραφία

Η γέφυρα αυτή που εξυπηρετεί την οδική σύνδεση της Λευκάδας, μέσω της εθνικής οδού Βόνιτσας - Λευκάδας, κατασκευάστηκε το 1986 και αντικατέστησε τις δύο μεταλλικές αλυσιδοκίνητες πλατφόρμες που υπήρχαν στο στενό Λευκάδας - Αιτωλοακαρνανίας για τη σύνδεση του νησιού.

## Ιστορικό
Μέχρι το 1986 τα οχήματα μεταφέρονταν από τη μία πλευρά στην άλλη με αλυσιδοκίνητες σχεδίες (τις λεγόμενες “περαταριές”). Τον Μάρτιο του 1985 το νομαρχιακό συμβούλιο Λευκάδας ενέκρινε την κατασκευή της, με προϋπολογισμό 100.000.000 δραχμές (σε τιμές της εποχής εκείνης). Η μελέτη / σχεδιασμός της έγινε από Έλληνες τεχνικούς και έγινε προσπάθεια να μην αλλοιώσει το περιβάλλον (βενετσιάνικο κάστρο κ.λπ.). Η κατασκευή της ανατέθηκε στην ελληνική εταιρία “Ναυπηγεία Ελευσίνας” και ολοκληρώθηκε το καλοκαίρι του 1986. Στη συνέχεια, μεταφέρθηκε στον δίαυλο της Λευκάδας όπου και τοποθετήθηκε, στη θέση “Κάστρο” της Λευκάδας. Στις 4 Οκτωβρίου 1986, παραδόθηκε στην κυκλοφορία.

## Χαρακτηριστικά

Η γέφυρα έχει μήκος 70 μ., διαθέτει οδόστρωμα πλάτους 9 μ., πεζόδρομους πλάτους 1,4 μ. σε κάθε πλευρά, συνολικό πλάτος 11,8 μ. (9 + 1,4 + 1,4), μπορεί να δεχτεί βάρος οχημάτων μέχρι 60 τόνους. Από τα 70 μ. του μήκους της, τα 50 μ. αποτελούν το μεσαίο τμήμα της, ενώ οι δύο καταπέλτες έχουν μήκος 10 μ. ο καθένας. Το όλο έργο κόστισε τελικά 180.000.000 δραχμές (σε τιμές της εποχής εκείνης) μαζί με τα απαραίτητα λιμενικά έργα που εκτελέστηκαν στην περιοχή. Για τη διέλευση μεγάλων πλοίων η γέφυρα περιστρέφεται (χάρη στο ειδικό προωστήριο σύστημα που διαθέτει), ενώ για τη διέλευση μικρών πλοίων σηκώνονται οι δύο καταπέλτες (με υδραυλικό μηχανισμό), οι οποίοι απέχουν 2 μ. από την επιφάνεια της θάλασσας. Αυτό επιτρέπει σε πολύ μικρά σκάφη (με μέγιστα έξαλα τα 2 μ.) να διέρχονται χωρίς καμία διαδικασία. Στο μέσο της γέφυρας υπάρχει καμπίνα ελέγχου με κονσόλα, όπου ελέγχονται όλα τα συστήματα της γέφυρας. Οι εντολές για την ενεργοποίηση των μηχανισμών δίνονται με τηλεχειρισμό. Με την κατασκευή της πλωτής γέφυρας κατέστη δυνατό να διέρχεται δεκαπλάσιος αριθμός οχημάτων (600 ανά ώρα) σε σχέση με το παλαιότερο σύστημα (50 ανά ώρα).

Η γέφυρα ανά τακτά χρονικά διαστήματα (4 χρόνια) μεταφέρεται σε ναυπηγείο για την απαραίτητη συντήρησή της κατά το διάστημα αυτό η οδική σύνδεση εξυπηρετείται από ferry boat που ναυλώνεται από τον δήμο Λευκάδας και το οποίο συνδέει με τους καταπέλτες του ανοιχτούς τις δύο απέναντι ακτές.

Κατηγορία:Λευκάδα
Νίκος Βλαχούλης

Ο **Νίκος Βλαχούλης** (Λάρισα, 17 Δεκεμβρίου 1956) είναι παλαίμαχος Έλληνας αμυντικός ποδοσφαιριστής και νυν προπονητής. 

## Ποδοσφαιριστής

Ο Νίκος Βλαχούλης ξεκίνησε την καριέρα του στον Πανσερραϊκό, με τον οποίο αγωνίστηκε ως το 1975 στις ομάδες νέων πριν ενταχθεί στην Α.Ε. Λάρισας με την οποία αγωνίστηκε στην Β΄ Εθνική και αποτέλεσε βασικό της στέλεχος. Κατά την πρώτη του σεζόν με την ΑΕΛ το 1975-76 είχε 19 συμμετοχές με προπονητή και τον Νίκο Αλέφαντο. Στη συνέχεια έπαιξε στον Π.Ο. Ελασσόνας, την Νίκη Βόλου και τον Τοξότη Λάρισας σε εθνικές κατηγορίες. Μετά έκλεισε την καριέρα του στον Α.Ο. Διογένη Λάρισας στα πρωταθλήματα της ΕΠΣΛ.

## Προπονητής

Ακολούθως, εργάστηκε ως προπονητής με πρώτο σταθμό του τον Ηρακλή Λάρισας στη Δ' Εθνική. Πέρασε από πολλές ομάδες της Β΄ Εθνικής, αλλά και της τρίτης και τέταρτης κατηγορίας. Την σεζόν 2000-01 επέστρεψε στην ΑΕΛ ως προπονητής ως τεχνικό δίδυμο με τον Νίκο Αργυρούλη και αργότερα ανέλαβε τα τμήματα υποδομής. Διετέλσε και τεχνικός διευθυντής της ΑΕΛ, αλλά παραιτήθηκε το 2013. Το 2015 επέστρεψε στον πάγκο του Ηρακλής Λάρισας μετά από σχεδόν 25 χρόνια. Είχε δύο προπονητικές θητείες στον Α.Ο. Τρίκαλα με τελευταία το 2007 μαζί με τον Νίκο Αργυρούλη.

Από το 2018 είναι προπονητής στον Α.Ο. Διογένη Λάρισας.

## Παραπομπές

## Εξωτερικοί σύνδεσμοι

* http://www.rsssf.com/tablesg/grk75.html
* http://www.rsssf.com/tablesg/grk76.html
* http://www.rsssf.com/tablesg/grk77.html
* http://www.rsssf.com/tablesg/grk78.html
* http://www.rsssf.com/tablesg/grk79.html

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Π.Ο. Ελασσόνας
Κατηγορία:Ποδοσφαιριστές Τοξότη Λάρισας
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Απόλλων Λάρισας
Κατηγορία:Προπονητές ποδοσφαίρου Ηρακλή Λάρισας
Μάχη της Βερόης

Η Μάχη της Βερόης μπορεί να αναφέρεται σε:

* Μάχη της Βερόης (250)
* Μάχη της Βερόης (1122)
Μάχη της Νικόπολης προς Ίστρον

Η **Μάχη τής Νικόπολης τής προς τον Ίστρο** διεξήχθη μεταξύ τού Ρωμαϊκού στρατού το΄τ Αυτοκράτορα Δέκιου και τού γιου του Ερέννιου Ετρούσκου, και τού Γοτθικού στρατού τού βασιλιά Κνίβα, το 250. Οι Ρωμαίοι νίκησαν.

## Το προανάκρουσμα
Το 250, οι Γότθοι, με επικεφαλής τον βασιλιά τους Κνίβα, επιτέθηκαν στη ρωμαϊκή επαρχία της Μοισίας . Ο Ρωμαίος αυτοκράτορας Δέκιος και ο γιος του Ερέννιος Ετρούσκος οδήγησαν τον στρατό τους στη Μοισία. Οι Γότθοι, την ίδια στιγμή, βάδιζαν για να επιτεθούν στη ρωμαϊκή πόλη Φιλιππούπολη . Οι Ρωμαίοι τους αναχαίτισαν κοντά στη Νικόπολη του Ίστρου .

## Η μάχη
Οι Ρωμαίοι αναχαίτισαν τούς Γότθους, λίγο πριν φθάσουν στη Νικόπολη. Ο Δέκιος και ο Ερέννιος εξαπέλυσαν αιφνιδιαστική επίθεση εναντίον των Γότθων, ενώ αυτοί βάδιζαν. Οι Ρωμαίοι αιφνιδίασαν τούυς ανοργάνωτους Γότθους, πολεμώντας σκληρά και αποκτώντας γρήγορα το επάνω χέρι. Αιφνιδιασμένοι οι Γότθοι, δεν μπόρεσαν να ανταποκριθούν στην επίθεση, και έτσι ηττήθηκαν.

Ο Ρωμαίος λόγιος τού 6ου αι. Ιορδάνης περιέγραψε την ήττα τού Κνίβα:Όταν ο Αυτοκράτορας Δέκιος πλησίασε, ο Κνίβας, με τον στρατό του ακόμη σε καλή κατάσταση, τελικά υποχώρησε στα Βαλκάνια Όρη [στον Αίμο], τα οποία δεν ήταν πολύ μακριά.

## Οι συνέπειες
Οι Ρωμαίοι νίκησαν τούς Γότθους, αλλά όχι αποφασιστικά. Ο στρατός τού Κνίβα βάδισε σε καλή τάξη, για να πολιορκήσει τη Φιλιππούπολη. Ο Δέκιος κινήθηκε μέσα από το πέρασμα Σίπκα για να τον αναχαιτίσει, αλλά έπεσε σε ενέδρα και ηττήθηκε βαριά από τον Κνίβα, κοντά στη Βερόη στη Μάχη τής Βερόης.  Ο Δέκιος κατέφυγε στις Νόβες, για να συνδεθεί με τον κυβερνήτη Τρεβωνιανό Γάλλο. Ο Κνίβας εξαπέλυσε αποτυχημένες επιθέσεις στα τείχη τής Φιλιππούπολης, και στη συνέχεια διαπραγματεύτηκε ανακωχή με τον φιλόδοξο κυβερνήτη τής πόλης, Τίτο Ιούλιο Πρίσκο. Οι Γότθοι, ωστόσο, έσπασαν την ανακωχή, και λεηλάτησαν την πόλη. Το 251, ο Κνίβας νίκησε τρεις ρωμαϊκές λεγεώνες στη Μάχη τής Αβρίτου, και ο Δέκιος και ο Ερέννιος σκοτώθηκαν και οι δύο.

## Αναφορές

### Υποσημειώσεις

### Περαιτέρω ανάγνωση
* Ο Φλόρος για τους Γερμανικούς πολέμους  Archived  , μετάφραση από τον ES Forster, www.livius.org 2010-10.
* Οι Γερμανικοί Πόλεμοι, 2ος αιώνας, www.unrv.com 2010-10.
* Ρωμαιογερμανικοί πόλεμοι, 12 π.Χ. έως 17 μ.Χ., www.heritage-history.com 2010-10.
* Χρονολόγιο της Αρχαίας Ευρώπης, www.earth-history.com 2010-10.
* Speidel, Michael, 2004, *[https://books.google.com/books?id=9bIdOjvocwwC Αρχαίοι Γερμανοί πολεμιστές: Στυλ πολεμιστών από τη στήλη του Τραϊανού έως τις ισλανδικές σάγκες]* . (βιβλίο)

Κατηγορία:5ος αιώνας
Κατηγορία:Μάχες των Γότθων
Μάχη της Ναρβόνης (436)

Η **πολιορκία της Ναρβόνης**, λατιν.: *Narbonne* ήταν μία σύγκρουση μεταξύ των Βησιγότθων φοιδεράτων τής Γαλατίας Ακουιτανικής και τής Δυτικής Ρωμαϊκής Αυτοκρατορίας.

## Ιστορία
Η πολιορκία ξεκίνησε στα τέλη τού 436 και συνεχίστηκε μέχρι το 437, όταν ο Ρωμαίος μάγιστρος τού στρατού Λιτόριος έφθασε με μία δύναμη Ούννων και τού Γαλατικού στρατού πεδίου.  Ο Λιτόριος αιφνιδίασε τούς Βησιγότθους και κατατρόπωσε τον στρατό τους, πριν προλάβουν να σχηματίσουν μία συνεκτική γραμμή μάχης.  Ο Πρόσπερος τής Ακουιτανίας αναφέρει, ότι για να ανακουφιστεί η πείνα τής πόλης, κάθε στρατιώτης στον στρατό τού Λιτόριο διατάχθηκε να μεταφέρει δύο μέτρα σιταριού για τούς πολίτες τής Ναρβόνης. 

## Αναφορές

Κατηγορία:5ος αιώνας
Μάχη της Τουλούζης (458)

Η **Μάχη τής Τουλούζης** διεξήχθη στον Γοτθικό Πόλεμο μεταξύ των Βησιγότθων και τής Δυτικής Ρωμαϊκής Αυτοκρατορίας το 458. Η μάχη ήταν μέρος μίας μεγάλης εκστρατείας στα μέσα τού χειμώνα, που πραγματοποίησε ο Αυτοκράτορας Μαϊοριανός στις Άλπεις, μεταφέροντας έναν μεγάλο στρατό από την Ιταλία στη Γαλατία, με στόχο την αποκατάσταση τής περιοχής υπό ρωμαϊκή κυριαρχία, μετά την καταστροφική βασιλεία τού Αβίτου. Ο Μαϊοριανός και ο Βησιγότθος βασιλιάς Θεοδώριχος Β΄ έδωσαν μάχη στην Τουλούζη, στην οποία οι Βησιγότθοι ηττήθηκαν. Στη συνέχεια ο Μαϊοριανός εξασφάλισε τη συνεργασία των Βησιγότθων εναντίον των Σουηβών στην Ισπανία. Ωστόσο οι μάχες συνεχίστηκαν, και ο Θεοδώριχος τελικά ηττήθηκε στην Ορλεάνη το 463.

## Δείτε επίσης
* Μάχη της Τουλούζης (439)

## Πηγές
* 

Κατηγορία:5ος αιώνας
Κατηγορία:Ιστορία της Τουλούζης
Μάχη του Νοβιόδουνου

Η **Μάχη του Νοβιόδουνου**, λατιν.: *Noviodunum* διεξήχθη το 369 μεταξύ τής Ρωμαϊκής Αυτοκρατορίας και των Θερβίγγειων στο Νοβιόδουνον τής Μοισίας, στη σύγχρονη Ρουμανία. Εκείνη την εποχή, ο ηγέτης των Θερβίγγειων Αθανάριχος, απειλούσε τη βόρεια Ελλάδα. Έχοντας απωθήσει τούς εισβολείς στη Δάφνη, ο Αυτοκράτορας Ουάλης εξασφάλισε μία αποφασιστική νίκη εναντίον τού Αθανάριχου στο Νοβιόδουνον. Τον Σεπτέμβριο τού 369, ο Αθανάριχος αποδέχτηκε μία πλεονεκτική συνθήκη με τον Ουάλη, αλλά η ειρήνη μεταξύ των Γότθων και των Ρωμαίων θα ήταν βραχύβια.

## Πηγές
* 

Κατηγορία:Στρατιωτική ιστορία της Ρουμανίας
Κατηγορία:Μάχες των Γότθων
Μάχη της Θεσσαλονίκης (380)

Η **Μάχη της Θεσσαλονίκης** διεξήχθη το καλοκαίρι ή το φθινόπωρο τού 380 από τούς Γότθους τού Φριτιγέρνη και έναν ρωμαϊκό στρατό με επικεφαλής τον Θεοδόσιο Α΄. Ανασυνταγμένος μετά την Αδριανούπολη, ο στρατός τής Ανατολικής Ρωμαϊκής Αυτοκρατορίας υπέστη άλλη μία μεγάλη ήττα. Ο Θεοδόσιος Α΄ υποχώρησε στη Θεσσαλονίκη, και παρέδωσε τον έλεγχο των επιχειρήσεων στον Δυτικό Αυτοκράτορα, Γρατιανό.

## Αναφορές
* Peter Heather, 1996. *Οι Γότθοι*, Blackwell Publishers.

Θεσσαλονικης
Κατηγορία:Ιστορία της Θεσσαλονίκης
Κατάλογος Αυτοκρατείρων της Αγίας Ρωμαϊκής Αυτοκρατορίας

Η **Αυτοκράτειρα της Αγίας Ρωμαϊκής Αυτοκρατορίας** (Γερμανικά: *Kaiserin des Heiligen Römischen Reiches*) ήταν η σύζυγος ή η χήρα του Αυτοκράτορα της Αγίας Ρωμαϊκής Αυτοκρατορίας. Το εκλεκτικό αξίωμα του αυτοκράτορα της Αγίας Ρωμαϊκής Αυτοκρατορίας περιοριζόταν μόνο σε άνδρες, αλλά ορισμένες αυτοκράτειρες, όπως η Θεοφανώ και η Μαρία Θηρεσία, ήταν de facto κυβερνήτες της Αυτοκρατορίας.

## Αυτοκράτειρες της Αγίας Ρωμαϊκής Αυτοκρατορίας
*Ερμενγάρδη της Εσπμπάγ (813-818)
*Ιουδήθ της Βαυαρίας (819-840)
*Ερμενγάρδη του Τουρ (840-851)
*Ενγκελμπέργα της Πάρμας (851-875)
*Ριχίλδη των Αρδεννών (875-877)
*Ριχάρδις της Σουαβίας (881-888)
*Αγελτρούδη του Μπενεβέντο (891-894)
*Ότα της Νευστρίας (896-899)
*Άννα της Κωνσταντινούπολης (901-905)
*Μπερτίλα του Σπολέτο (915)
*Άννα της Προβηγκίας (924-930)

## Αυτοκράτειρες της Αγίας Ρωμαϊκής Αυτοκρατορίας/Βασίλισσες της Γερμανίας
*Αδελαΐδα της Ιταλίας (962-973)
*Θεοφανώ Σκλήραινα (972-983)
*Κουνιγούνδη του Λουξεμβούργου (1014-1024)
*Γκίζελα της Σουαβίας (1027-1039)
*Αγνή του Πουατιέ (1046-1056)
*Βέρθη της Σαβοΐας (1084-1087)
*Ευπραξία του Κιέβου (1089-1105)
*Ματθίλδη της Αγγλίας (1114-1125)
*Ρίχεντσα του Νόρντχαϊμ (1133-1137)
*Βεατρίκη Α΄ της Βουργουνδίας (1156-1184)
*Κωνσταντία του Ωτβίλ (1191-1197)
*Βεατρίκη της Σουαβίας (1209/12-1212)
*Μαρία της Βραβάντης (1214-1215)
*Κωνσταντία της Αραγωνίας (1215-1220)
*Ισαβέλλα Β΄ της Ιερουσαλήμ (1225-1228)
*Ισαβέλλα της Αγγλίας (1235-1241)
*Μαργαρίτα Β΄ του Αινώ (1328-1347)
*Άννα της Σβιντνίτσα (1355-1362)
*Ελισάβετ της Πομερανίας (1368-1378)
*Βαρβάρα του Τσέλιε (1433-1437)
*Ελεονώρα της Πορτογαλίας (1452-1467)
*Λευκή Μαρία Σφόρτσα (1508-1510)
*Ισαβέλλα της Πορτογαλίας (1530-1539)
*Άννα της Βοημίας και της Ουγγαρίας (1531-1547)
*Μαρία της Αυστρίας (1564-1576)
*Άννα του Τυρόλου (1612-1618)
*Ελεονώρα της Μάντουα (1622-1637)
*Μαρία Άννα της Ισπανίας (1637-1646)
*Μαρία Λεοπολδίνη της Αυστρίας (1648-1649)
*Ελεονώρα της Μάντουα (1651-1657)
*Μαργαρίτα Θηρεσία της Ισπανίας (1666-1673)
*Κλαυδία Φηλικίτη της Αυστρίας (1673-1676)
*Ελεονώρα Μαγδαληνή του Παλατινάτου-Νόιμπουργκ (1676-1705)
*Βιλελμίνη Αμαλία του Μπράουνσβαϊγκ-Λύνεμπουργκ (1705-1711)
*Ελισάβετ Χριστίνα του Μπράουνσβαϊγκ-Βόλφενμπυτελ (1711-1740)
*Μαρία Αμαλία της Αυστρίας (1742-1745)
*Μαρία Θηρεσία της Αυστρίας (1745-1765)
*Μαρία Ιωσηφίνα της Βαυαρίας (1765-1767)
*Μαρία Λουίζα της Ισπανίας (1790-1792)
*Μαρία Θηρεσία της Νάπολης και της Σικελίας (1792-1806)

## Δείτε επίσης
*Κατάλογος βασιλισσών της Γερμανίας
*Κατάλογος βασιλικών συζύγων της Ιταλίας
*Κατάλογος συζύγων της Αυστρίας

Κατηγορία:Αυτοκράτειρες της Αγίας Ρωμαϊκής Αυτοκρατορίας
Γουέβερλυ (Άιοβα)

Το **Γουέβερλυ** () είναι πόλη και η έδρα της κομητείας Μπρέμερ στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός της ήταν 10,400 κάτοικοι.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 11,51 τετραγωνικά μίλια (29,81 km2), εκ των οποίων τα 11,01 τετραγωνικά μίλια (28,52 km2) είναι στεριά και τα 0,50 τετραγωνικά μίλια (1,29 km2) είναι νερό.

## Παραπομπές


## Εξωτερικοί σύνδεσμοι
* 
*  

Κατηγορία:Έδρες κομητειών της Άιοβα
Κατηγορία:Πόλεις της Άιοβα
Λε Μαρς

Το **Λε Μαρς** () είναι πόλη και η έδρα της κομητείας Πλύμουθ στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 10,580 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 8,55 τετραγωνικά μίλια (22,14 km2), εκ των οποίων τα 8,54 τετραγωνικά μίλια (22,12 km2) είναι γη και τα 0,01 τετραγωνικά μίλια (0,03 km2) είναι νερό.

## Παραπομπές


Κατηγορία:Έδρες κομητειών της Άιοβα
Κατηγορία:Πόλεις της Άιοβα
Μπάντρα Γκούνμπα

Ο **Μπάντρα Ζουράμποβιτς Γκούνμπα** (Бадра Зураб-иԥα Γәынба· · γεννημένος στις 14 Μαρτίου 1981) είναι Αμπχαζιανός πολιτικός, ο οποίος διατελεί έκτος πρόεδρος της Αμπχαζίας από το 2025. Προηγουμένως υπηρέτησε ως ο έβδομος αντιπρόεδρος της Αμπχαζίας υπό τον πρόεδρο Ασλάν Μζάνια από το 2020 έως το 2025.

Γεννημένος στο Σοχούμι ενώ αποτελούσε τμήμα της σοβιετικής Αμπχαζίας, ο Γκούνμπα σπούδασε οικονομολόγος στο Κρατικό Αγροτικό Πανεπιστήμιο του Σαράτοφ. Έγινε υφυπουργός Πολιτισμού το 2009 και στη συνέχεια υπουργός Πολιτισμού το 2011. Το 2020 ο Μζάνια επέλεξε τον Γκούνμπα ως συνυποψήφιό του για τις προεδρικές εκλογές του 2020, όπου και οι δύο κατέβηκαν ως ανεξάρτητοι.

Ο Μζάνια κέρδισε τελικά τις εκλογές και έγινε πρόεδρος, με τον Γκούνμπα να αναλαμβάνει καθήκοντα αντιπροέδρου στις 23 Μαρτίου 2020. Τον Νοέμβριο του 2024 ξέσπασαν διαδηλώσεις κατά του Μζάνια, ο οποίος παραιτήθηκε από την προεδρία στις 19 Νοεμβρίου, με τον Γκούνμπα να αναλαμβάνει καθήκοντα υπηρεσιακού προέδρου. Το 2025, ο Γκούνμπα έθεσε υποψηφιότητα στις προεδρικές εκλογές που διεξήχθησαν τον Μάρτιο εκείνου του έτους, όπου κέρδισε και ορκίστηκε πρόεδρος στις 2 Απριλίου.

## Πρώτα χρόνια και εκπαίδευση
Ο Μπάντρα Γκούνμπα γεννήθηκε στο Σοχούμι της Αυτόνομης Σοβιετικής Σοσιαλιστικής Δημοκρατίας της Αμπχαζίας στις 14 Μαρτίου 1981. Αποφοίτησε από το Κρατικό Πανεπιστήμιο του Σοχούμι το 1998 και έγινε καθηγητής οικονομικών στο Κρατικό Πανεπιστήμιο της Αμπχαζίας. Το 2003 αποφοίτησε από το Κρατικό Αγροτικό Πανεπιστήμιο του Σαράτοφ με πτυχίο στη λογιστική και τον έλεγχο.

Από τον Δεκέμβριο του 2003 έως τον Αύγουστο του 2004, ο Γκούνμπα εργάστηκε για τη δημοτική κυβέρνηση του Σαράτοφ ως ειδικός στο Τμήμα Κοινωνικής Σφαίρας και Χρηματοδότησης Μηχανισμών. Κατείχε διάφορες θέσεις στο οικονομικό τμήμα της πόλης από τον Μάρτιο του 2004 έως τον Φεβρουάριο του 2006. Έλαβε PhD από το Κρατικό Αγροτικό Πανεπιστήμιο του Σαράτοφ το 2007.

## Πρόεδρος
Από τον Ιανουάριο του 2009 έως τον Οκτώβριο του 2011, ο Γκούνμπα ήταν υφυπουργός Πολιτισμού και στη συνέχεια υπουργός Πολιτισμού από τον Ιανουάριο του 2011 έως τον Ιανουάριο του 2014. Έγινε αντιπρόεδρος της Αμπχαζίας το 2020.

Ο πρόεδρος Ασλάν Μπζάνια παραιτήθηκε τον Νοέμβριο του 2024, αφού διαδηλωτές κατέλαβαν κυβερνητικά κτίρια. Ο Γκούνμπα ανήλθε στην προεδρία και νίκησε τον Αντγκούρ Αρτζίνμπα στις προεδρικές εκλογές του 2025. Η Ρωσία, η οποία διέκοψε την παροχή ηλεκτρικού ρεύματος στην Αμπχαζία μετά την παραίτηση του Μζάνια, διεξήγαγε εκλογική παρέμβαση μέσω του Σεργκέι Κιριγιένκο.

Ο Γκούνμπα διόρισε τον Βλαντιμίρ Ντέλμπα ως πρωθυπουργό στις 3 Μαρτίου 2025.

## Προσωπική ζωή
Ο Γκούνμπα έχει δύο παιδιά με τη σύζυγό του.

## Παραπομπές

## Έργα που αναφέρονται
### Ειδήσεις

### Διαδίκτυο

Γκουνμπα
Γκουνμπα
Νεβάδα (Άιοβα)

Η **Νεβάδα** (, ) είναι πόλη και η έδρα της κομητείας Στόρι στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 6,919 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 5,08 τετραγωνικών μιλίων (13,16 km2), εκ των οποίων τα 5,06 τετραγωνικά μίλια (13,11 km2) είναι γη και τα 0,02 τετραγωνικά μίλια (0,05 km2) είναι νερό.

## Παραπομπές


## Εξωτερικοί σύνδεσμοι
* 
*  

Κατηγορία:Έδρες κομητειών της Άιοβα
Κατηγορία:Πόλεις της Άιοβα
Λόιντμινστερ

Το **Λόιντμινστερ** (αγγλικά: Lloydminster) είναι πόλη στον Καναδά που έχει την ασυνήθιστη γεωγραφική ιδιαιτερότητα να εκτείνεται εκατέρωθεν των επαρχιακών συνόρων μεταξύ της Αλμπέρτας και του Σασκάτσουαν. Η πόλη είναι ενσωματωμένη και από τις δύο επαρχίες ως μία ενιαία πόλη με μία ενιαία δημοτική διοίκηση.

Ιδρύθηκε το 1903 ως αποικία από τους Barr Colonists και πήρε το όνομά του από τον ηγέτη τους, Άιζακ Μπαρ, σε συνδυασμό με το επώνυμο Λόιντ. Η οικονομία της πόλης βασίζεται κυρίως στη γεωργία, την κτηνοτροφία και την εκμετάλλευση πετρελαίου και φυσικού αερίου, ενώ λειτουργεί ως σημαντικό περιφερειακό κέντρο παροχής υπηρεσιών για τις γύρω αγροτικές περιοχές και των δύο επαρχιών. Ένα ιδιαίτερο χαρακτηριστικό της πόλης είναι ότι η κεντρική της οδός ακολουθεί τη συνοριακή γραμμή μεταξύ Αλμπέρτας και Σασκάτσουαν, γεγονός που επηρεάζει ζητήματα όπως η φορολογία και η νομοθεσία, τα οποία εφαρμόζονται ανάλογα με την επαρχία στην οποία βρίσκεται κάθε πλευρά της πόλης.

## Παραπομπές


Κατηγορία:Πόλεις της Αλμπέρτας
Κατηγορία:Πόλεις του Σασκάτσουαν
Ντουμπούκ (Άιοβα)

Το **Ντουμπούκ** () είναι πόλη και η έδρα της ομώνυμης κομητείας στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 59,676 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 31,22 τετραγωνικά μίλια (80,86 km2), εκ των οποίων τα 29,97 τετραγωνικά μίλια (77,62 km2) είναι στεριά και τα 1,25 τετραγωνικά μίλια (3,24 km2) καλύπτονται από νερό.

## Παραπομπές


Κατηγορία:Έδρες κομητειών της Άιοβα
Κατηγορία:Πόλεις της Άιοβα
Λόγκαν (Άιοβα)

Το **Λόγκαν** () είναι πόλη και έδρα της Κομητείας Χάρισον στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 1,387 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 1,00 τετραγωνικό μίλι (2,59 km2), η οποία είναι ολόκληρη γη.

## Παραπομπές


Κατηγορία:Πόλεις της Άιοβα
Κατηγορία:Έδρες κομητειών της Άιοβα
Λαϊκή Συνέλευση της Αμπχαζίας

Η **Λαϊκή Συνέλευση – Κοινοβούλιο της Δημοκρατίας της Αμπχαζίας** (· · ) είναι το μονοθάλαμο νομοθετικό σώμα της Δημοκρατίας της Αμπχαζίας.

## Σύνθεση

Η Λαϊκή Συνέλευση αποτελείται από 35 μέλη, τα οποία εκλέγονται για πενταετή θητεία σε μονοεδρικές εκλογικές περιφέρειες. Στις 30 Ιουλίου 2015 το Κοινοβούλιο απέτυχε να στηρίξει μια συνταγματική τροποποίηση που προέβλεπε την αύξηση του αριθμού των μελών σε 45 και την εισαγωγή ενός μικτού εκλογικού συστήματος. Η πρόταση υποστηρίχθηκε από 19 βουλευτές, τέσσερις λιγότερους από την απαιτούμενη πλειοψηφία των δύο τρίτων. (Πέντε βουλευτές ψήφισαν κατά, ενώ 4 απείχαν).

### Επιτροπές

Η Λαϊκή Συνέλευση περιλαμβάνει επί του παρόντος τις ακόλουθες οκτώ επιτροπές:

#Νομικής Πολιτικής, Κρατικής Οικοδόμησης και Ανθρωπίνων Δικαιωμάτων #Προϋπολογισμού, Πιστωτικών Ιδρυμάτων, Φόρων και Οικονομικών #Οικονομικής Πολιτικής, Μεταρρυθμίσεων και Καινοτομίας #Άμυνας και Εθνικής Ασφάλειας #Κοινωνικής Πολιτικής, Εργασίας και Υγείας #Εκπαίδευσης, Επιστήμης, Πολιτισμού, Θρησκείας, Νεολαίας και Αθλητισμού #Διεθνών και Διακοινοβουλευτικών Σχέσεων και Σχέσεων με τους Συμπατριώτες #Αγροτικής Πολιτικής, Φυσικών Πόρων και Οικολογίας

Ο αριθμός των επιτροπών ήταν έντεκα κατά την 4η σύγκληση (από το 2007 έως το 2012).

## Πρόεδροι της Λαϊκής Συνέλευσης

## Παραπομπές


Λαικη Συνελευση
Η ζωή είναι ωραία (ταινία, 1979)

***Η ζωή είναι ωραία*** () είναι Ιταλό-σοβιετική δραματική ταινία του 1979 σε σκηνοθεσία του Γκριγκόρι Τσουκράι. Το σενάριο γράφτηκε από τον ίδιο τον σκηνοθέτη, σε συνεργασία με τους Τζον Φάγκο, Αουγκούστο Καμινίτο και Τζιανφράνκο Κλερίτσι.
Πρωταγωνιστούν οι Τζιανκάρλο Τζιανίνι και Ορνέλλα Μούτι.

## Πλοκή
Η ιστορία διαδραματίζεται σε μια ανώνυμη χώρα (στις ξένες εκδοχές της ταινίας η χώρα είναι η Πορτογαλία κατά τη διάρκεια της διακυβέρνησης του Αντόνιο ντι Ολιβέιρα Σαλαζάρ), που κυβερνάται από μια στρατιωτική χούντα που καταστέλλει βίαια κάθε ελεύθερη σκέψη. Ο Αντόνιο Μουρίγιο είναι ένας πρώην στρατιωτικός πιλότος που απολύθηκε από τον στρατό επειδή αρνήθηκε να βυθίσει ένα πλοίο γεμάτο πρόσφυγες. Τώρα οδηγεί ένα ταξί και περιοδικά γίνεται μάρτυρας του δεσποτισμού των αρχών. Η κοπέλα του, η Μαίρη, σερβιτόρα, είναι μέλος ενός παράνομου κινήματος που μάχεται ενάντια στη δικτατορία. Ο Αντόνιο, παρά την αντιπάθειά του για τη χούντα, δεν ενδιαφέρεται για την πολιτική, το όνειρό του είναι να εξοικονομήσει χρήματα και να γίνει ξανά πιλότος, και να αποκτήσει ένα ιδιωτικό αεροπλάνο. Αλλά κάποτε οδηγεί έναν άνδρα στο ταξί του, ο οποίος αποδεικνύεται ότι είναι με το μέρος της αντιπολίτευσης. Αυτό τον κάνει να γίνει αντιληπτός από τις ειδικές υπηρεσίες. Εξαιτίας αυτού του άνδρα καταλήγει στη φυλακή, όπου υπάρχουν πολλά μέλη της παράνομης οργάνωσης και καταλήγει να υποβάλλεται σε βασανιστήρια. Μέσω της ευρηματικότητας και των μηχανικών δεξιοτήτων του καταφέρνει να σώσει τη ζωή μαχητών της παράνομης οργάνωσης, διακόπτοντας την προγραμματισμένη πρόκληση που προκαλεί ο φύλακας, και στη συνέχεια οργανώνει μια απόδραση από τη φυλακή. Μαζί με τη Μαρία, ο Αντόνιο με ένα κλεμμένο ταξί ξεφεύγει από την αστυνομία και στη συνέχεια χρησιμοποιεί ένα αεροπειρατή για να εγκαταλείψει τη χώρα.

## Διανομή ρόλων

* Τζιανκάρλο Τζιανίνι - Αντόνιο
* Ορνέλλα Μούτι - Μαρία
* Στέφανο Μάντια - Πάκο
* Έντσο Φιερμόντε - Ο θείος της Μαρίας
* Γιουόζας Μπουντράιτις - Γκόμες
* Γιεβγκένι Λεμπέντεφ - Ροστάο
* Στάνισλαβ Τσέκαν - κρατούμενος
* Ιγκόρ Γιασουλόβιτς - κρατούμενος
* Μιχαήλ Ρεμίζοφ - Οσάριο

## Κυκλοφορία
Η ταινία έκανε πρεμιέρα στις 21 Δεκεμβρίου 1979 στην Ιταλία. Στην Ελλάδα κυκλοφόρησε στις 14 Νοεμβρίου 1980 και προβλήθηκε στους κινηματογράφους «Αστορ» και «Ανεσις» της Αθήνας.

## Παραπομπές


## Εξωτερικοί σύνδεσμοι
* 

Κατηγορία:Ιταλικές ταινίες της δεκαετίας 1970
Κατηγορία:Ταινίες παραγωγής Mosfilm
Κατηγορία:Ταινίες του 1979
Κατηγορία:Ρωσόφωνες ταινίες
Κατηγορία:Ρωσικές ταινίες
Κρατιδιακές εκλογές του Αμβούργου 2025

Οι **κρατιδιακές εκλογές του Αμβούργου 2025** διεξήχθησαν στις 2 Μαρτίου 2025. Σκοπός τους ήταν η εκλογή των μελών του 23ου Κοινοβουλίου του Αμβούργου (Bürgerschaft).

## Ιστορικό
Στις εκλογές του 2020, το SPD αναδείχθηκε πρώτο κόμμα, χάνοντας τέσσερις έδρες αλλά παραμένοντας μπροστά από τους Πράσινους με μεγάλη διαφορά. Οι Πράσινοι σχεδόν διπλασίασαν το ποσοστό των ψήφων τους. Το CDU σημείωσε το χειρότερο αποτέλεσμα στην ιστορία του σε γενικές εκλογές στο Αμβούργο με 11,2%, ενώ η Αριστερά (Die Linke) έλαβε 9,1%, το καλύτερο ποσοστό της. Το AfD κατάφερε οριακά να επανέλθει στο κοινοβούλιο με 5,3%.

Αντίθετα, το FDP έμεινε λίγο κάτω από το όριο του 5%, συγκεντρώνοντας 4,96% και δεν κατάφερε να εισέλθει στο κοινοβούλιο για πρώτη φορά από το 2008. Ωστόσο, λόγω μιας άμεσης εκλογής (direct mandate) της κορυφαίας υποψηφίου του, Anna-Elisabeth von Treuenfels-Frowein, στην εκλογική περιφέρεια Μπλανκενέζε, το FDP εκπροσωπήθηκε από μια ανεξάρτητη βουλευτή. Ένα άλλο μέλος, ο Σάμι Μούσα, προσχώρησε τον Ιανουάριο του 2022, ανεβάζοντας τον αριθμό των εδρών του FDP σε δύο, αφού αποχώρησε από το SPD τον Σεπτέμβριο του 2021. Το κόμμα περιορίστηκε ξανά σε μία έδρα όταν η von Treuenfels-Frowein αυτομόλησε στο CDU το 2024. Ο Μετίν Καγιά, ο οποίος εξελέγη με την Αριστερά, προσχώρησε στη νέα Συμμαχία Σάρα Βάγκενκνεχτ (BSW) τον Νοέμβριο του 2023.

Η Δεύτερη κυβέρνηση Τσέντσερ σχηματίστηκε ως συνασπισμός Σοσιαλδημοκρατών-Πρασίνων.

### Εκλογικό σύστημα
Από το 2008 οι εκλογές στο Αμβούργο διεξάγονται με ένα σύστημα απλής αναλογικής ανοικτής λίστας . Για την κατανομή των εδρών χρησιμοποιείται η Μέθοδος Sainte-Laguë. Κάθε ψηφοφόρος έχει δέκα ψήφους: πέντε ψήφοι μπορούν να δοθούν σε υποψηφίους τοπικών περιφερειών και πέντε σε υποψηφίους της κρατιδιακής λίστας κάθε κόμματος. Το κρατίδιο χωρίζεται σε 17 εκλογικές περιφέρειες των 3-5 εδρών. 71 αντιπρόσωποι εκλέγονται σε αυτές βάσει του αποτελέσματος της ψηφοφορίας ανά περιφέρεια. Επιπλέον 50 έδρες εκλέγονται από την κρατιδιακή λίστα, με τέτοιο τρόπο ώστε η κατανομή και των 121 εδρών να είναι ανάλογη με την ψήφο της κρατιδιακής λίστας. Μόνο κόμματα που λαμβάνουν πάνω από το όριο του 5% των ψήφων της κρατιδιακής λίστας δικαιούνται έδρες από αυτήν· δεν υπάρχει νομικό όριο για τις έδρες των περιφερειών.

Εάν ένα κόμμα που λαμβάνει λιγότερο από το 5% των ψήφων κερδίσει μία ή περισσότερες έδρες περιφέρειας, το μέγεθος του νομοθετικού σώματος αυξάνεται πέραν των 121 μελών. Μια επιπλέον έδρα προστίθεται εάν είναι απαραίτητο, για να διασφαλιστεί ότι ο συνολικός αριθμός των μελών είναι περιττός.

## Αποτελέσματα
Ο απερχόμενος συνασπισμός Σοσιαλδημοκρατών-Πρασίνων (κόκκινο-πράσινο) κέρδισε 70 από τις 121 έδρες και έτσι διατήρησε την πλειοψηφία του. Ο Τσέντσερ δήλωσε ότι θα ξεκινήσει συζητήσεις για την ανανέωση του συνασπισμού το συντομότερο δυνατό. Προτίθεται επίσης να συνομιλήσει με το CDU ενόψει του βελτιωμένου αποτελέσματος αυτού του κόμματος, αλλά χαρακτήρισε έναν μεγάλο συνασπισμό ως τη «δεύτερη επιλογή» του.

*Πηγές: https://www.statistik-nord.de/fileadmin/Dokumente/BUE2025_v_02.pdf https://www.wahlen-hamburg.de/B%C3%BCrgerschaftswahl_2025/

## Παραπομπές


2025
Αμβουργο
Α.Ο. Σουφλαρίων Λάρισας

Ο **Αθλητικός Όμιλος Σουφλαρίων Λάρισας** είναι ελληνικό αθλητικό σωματείο που δραστηριοποιείται στη συνοικία Σουφλάρια στη Λάρισα, στον ομώνυμο νομό, όπου και βρίσκεται η έδρα του, το Κλειστό Γυμναστήριο Αλκαζάρ. Επίσημο έτος ίδρυσής του είναι το 1993 και αγωνίζεται με χρώματα το πράσινο και το λευκό. Διατηρεί τμήματα ανδρικής καλαθοσφαίρισης, και πετοσφαίρισης όλων των ηλικιακών βαθμίδων.  

## Ίδρυση
Ο Αθλητικός Όμιλος Σουφλάρια (ΑΟΣ) Λάρισας συγκροτήθηκε το 1993 στη Συνοικία Αγίων Σαράντα Μαρτύρων (ή Σουφλάρια), με μοναδικό γνώμονα τη σωστή άθληση των μαθητών της περιοχής και τη σωματική και ψυχική τους υγεία. Το 2022 νέος πρόεδρος εξελέγη ο Καβριγιάννης Μαρίνος.

## Τμήμα καλαθοσφαίρισης ανδρών

Το τμήμα ιδρύθηκε το 1993. Το 2014 ο σύλλογος κατέκτησε το πρωτάθλημα της Β' ΕΣΚΑΘ και ανήλθε στην Α2. Tην σεζόν 2019-20 τερμάτισε 7ος στον β' ομιλο της Α2 ΕΣΚΑΘ. Aγότερα υποβιβάστηκε, αλλά το 2024 κατέκτησε και πάλι τον τίτλο στην Β' ΕΣΚΑΘ. Την σεζόν 2024-25 αναδείχθηκε πρωταθλητής και στην Α2 ΕΣΚΑΘ με αρχηγό τον Γιάννη Ντάφο και προπονητή τον Σωτήρη Φαρμάκα.

Τα τελευταία χρόνια με τον Γιάννης Λιάγκα να να είναι υπεύθυνος το τμήματος, ο ΑΟΣ έχει δώσει μεγάλο βάρος στα τμήματα υποδομής με στόχο να ανέλθει σύντομα σε εθνικές κατηγορίες. Την σεζόν 2025-26 ο σύλλογος αγωνιζεται στην Α1 ΕΣΚΑΘ.

### Αξιόλογοι προπονητές
* Σωτήρης Φαρμάκας 

### Αξιόλογοι παίκτες
* Γιάννης Τσιούλκας 
* Γιάννης Ντάφος

### Τίτλοι
*Β' ΕΣΚΑΘ: 
**2013-14, 2023-24
*A2 ΕΣΚΑΘ: 
**2024-25

## Τμήμα πετοσφαίρισης
Το 2008 το τμήμα γυναικών κατέκτησε το πρωτάθλημα στην Α' ΕΣΠΕΚΕΛ και ανέβηκε στη Β' Εθνική. Το 2017 κατέκτησε ξάνα τον τίλιο και ανέβηκε στην Α2.

### Αξιόλογες αθλήτριες
* Ρούλα Καβριγιάννη 
* Ανδριανή Κουτσομάρκου

### Τίτλοι
*Α' ΕΣΠΕΚΕΛ 
**2008, 2017
*Φιναλίστ Κυπέλλου ΕΣΠΕΚΕΛ 
**2013

## Έδρα
Από το 1993 εχει ως έδρα το κλειστό γυμναστήριο του 14ου Γυμνασίου - 9ου Λυκείου Λάρισας στο σχολικό συγκρότημα πίσω από το Αρχηγείο Τακτικής Αεροπορίας (ΑΤΑ).

## Παραπομπές


## Πηγές
* Αθλητισμός στη Λάρισα Α.Ε.Λ. μια πόλη

## Εξωτερικοί σύνδεσμοι

* 
* 
*Επίσημη σελίδα  
*Νέα σελίδα youtube.com

Κατηγορία:Αθλητικοί σύλλογοι Λάρισας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις αθλητικών συλλόγων το 1993
Κατηγορία:Ιδρύσεις ομάδων καλαθοσφαίρισης το 1993
Γεώργιος Κουκουγιάννης

## Βιογραφικά Στοιχεία
Ο Γεώργιος Κουκουγιάννης ή Κουκογιάννης γεννήθηκε περί το 1880-1890 και καταγόταν από την Σαρακατσάνικη οικογένεια των Κουκουγιανναίων που εγκαταστάθηκε στο χωριό Ειρηνικό Κιλκίς μετά το 1941. Προτού την μόνιμη εγκατάσταση εκεί, οι Κουκουγιανναίοι είχαν στήσει τις καλύβες τους (σαρακατσάνικα κονάκια) στο γειτονικό Δαουτλί ή Νταουτλί, ενώ τα καλοκαίρια "έβγαιναν" με τα κοπάδια τους στο όρος Πάικο.

Ο πατέρας του Γεωργίου ήταν ο Ιωάννης (Γιάννης) Δουμπιώτης ή Ντουμπιώτης - προηγούμενο επώνυμο της οικογένειας που δόθηκε λόγω της θερινής διαμονής τους (ξεχειμώνιασμα) στα Δουμπιά Χαλκιδικής. Το παρωνύμιο "κούκος" του Γιάννη έγινε μετέπειτα και το επίσημο επίθετο της οικογένειας Κουκουγιάννη. Ο Γιάννης Κουκουγιάννης γεννήθηκε περίπου το 1850 και πέθανε το 1918, ενώ με την σύζυγό του, Παναγιώτα Καλτσά, απέκτησαν τρία αγόρια, τον Γεώργιο, τον Ευάγγελο και τον Παναγιώτη αλλά και δύο κορίτσια. Ο Γεώργιος Κουκουγιάννης παντρεύτηκε την Αικατερίνη Κομμάτα κι απέκτησαν τρία αγόρια και τρία κορίτσια.

Ο Γεώργιος Κουκουγιάννης έλαβε μέρος στον Μακεδονικό Αγώνα με την ιδιότητα του Πράκτορα Γ' Τάξεως .

## Παραπομπές
Δούκας του Κλάρενς

Ο **Δούκας του Κλάρενς** ήταν ένας ουσιαστικός τίτλος που δημιουργήθηκε τρεις φορές στο Τάγμα των Ευγενών της Αγγλίας. Ο τίτλος Δούκας του Κλάρενς και του Αγίου Ανδρέα έχει επίσης δημιουργηθεί στο Τάγμα των Ευγενών της Μεγάλης Βρετανίας, και Δούκας του Κλάρενς και του Έιβοντεϊλ και Κόμης του Κλάρενς στο Τάγμα των Ευγενών του Ηνωμένου Βασιλείου. 

Οι τίτλοι παραδοσιακά απονέμονταν σε κατώτερα μέλη της αγγλικής και βρετανικής βασιλικής οικογένειας και τώρα έχουν εκλείψει.

## Δούκες του Κλάρενς
### Πρώτη δημιουργία, 1362
: επίσης: *Κόμης του Όλστερ*
* Λάιονελ της Αμβέρσας (1362-1368)

### Δεύτερη δημιουργία, 1412
: επίσης: *Κόμης του Ωμάλ*
* Θωμάς του Λάνκαστερ (1412-1421)

### Τρίτη δημιουργία, 1461
: επίσης: *Κόμης του Γουόρικ, Κόμης του Σόλσμπερι*
* Γεώργιος Πλανταγενέτης (1461-1478)

## Παρόμοιοι τίτλοι
### Δούκας του Κλάρενς και του Αγίου Ανδρέα (1789)
*Γουλιέλμος του Ηνωμένου Βασιλείου (1789-1830)

### Κόμης του Κλάρενς (1881)
: επίσης: *Δούκας του Όλμπανι, Βαρώνος Άρκλοου*
*Λεοπόλδος του Ηνωμένου Βασιλείου (1881-1884)
*Κάρολος Εδουάρδος του Όλμπανι (1884-1954)
 
### Δούκας του Κλάρενς και του Έιβοντεϊλ (1890)
: επίσης: *Κόμης του Αθλόουν*
*Αλβέρτος Βίκτωρ της Ουαλίας (1890-1892)

Κατηγορία:Βρετανικοί βασιλικοί τίτλοι
Κατηγορία:Μοναρχία του Ηνωμένου Βασιλείου